Document ID: 32012R0266
Publication Date: 2012-03-23

Content:
REGOLAMENT TA' IMPLIMENTAZZJONI TAL-KUNSILL (UE) Nru 266/2012
tat-23 ta’ Marzu 2012
li jimplimenta l-Artikolu 32(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
IL-KUNSILL TAL-UNJONI EWROPEA,
Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja (1), u b'mod partikolari l-Artikolu 32(1) tiegħu,
Billi:
(1)
Fl-18 ta' Jannar 2012, il-Kunsill adotta r-Regolament (UE) Nru 36/2012.
(2)
Fid-dawl tal-gravità tas-sitwazzjoni fis-Sirja u f'konformità mad-Deċiżjoni ta' Implimentazzjoni tal-Kunsill 2012/172/PESK (2) li timplimenta d-Deċiżjoni 2011/782/PESK (3) dwar miżuri restrittivi kontra s-Sirja, għandhom jiġu inklużi persuni u entitajiet oħra fil-lista ta' persuni fiżiċi u ġuridiċi, entitajiet jew korpi soġġetti għall-miżuri restrittivi li jinsabu fl-Anness II għar-Regolament (UE) Nru 36/2012.
(3)
Barra minn hekk, l-entrati li jikkonċernaw ċerti persuni u entità inklużi fil-lista ta' persuni fiżiċi u ġuridiċi, entitajiet jew korpi soġġetti għall-miżuri restrittivi li jinsabu fl-Anness II għar-Regolament (KE) Nru 36/2012 għandhom jiġu emendati,
ADOTTA DAN IR-REGOLAMENT:
Artikolu 1
Il-persuni u entitajiet elenkati fl-Anness I għal dan ir-Regolament għandhom jiżdiedu mal-lista li tinsab fl-Anness II għad-Deċiżjoni 36/2012.
Artikolu 2
Fl-Anness II għar-Regolament (UE) Nru 36/2012, l-entrati għall-persuni u entità elenkati fl-Anness II għal dan ir-Regolament għandhom jiġu sostitwiti bl-entrati kif jinsabu fl-Anness II għal dan ir-Regolament.
Artikolu 3
Ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika b'mod dirett fl-Istati Membri kollha.
Magħmul fi Brussell, it-23 ta’ Marzu 2012.

Metadata:
Eurovoc Level 1 Categories: 100161
100143
Eurovoc Level 2 Categories: 100170
100281
Eurovoc Level 3 Categories: 3474
2705
All Eurovoc Categories: 3483
3870
4354